Dolly Parton s-a vaccinat împotriva Covid. A îndemnat şi alte persoane să se vaccineze printr-o adaptare a melodiei "Jolene".
În vârstă de 75 de ani, Dolly Parton a cântat o versiune adaptată a melodiei "Jolene", pentru a îndemna oamenii să se vaccineze. Parton a contribuit la finanţarea vaccinului de la Moderna. A donat un milion de dolari. "Sunt suficient de inteligentă pentru a face vaccinul", a spus cântăreaţa.
Dolly Parton, starul de muzică Country, a fost vaccinată împotriva Covid-19 şi a îndemnat şi alte persoane să facă acelaşi lucru cu ajutorul unei versiuni modificate din melodia "Jolene", relatează BBC.În vârstă de 75 de ani, Dolly Parton a cântat o versiune adaptată a melodiei "Jolene", înainte de a fi vaccinată la centrul medical al Universităţii Vanderbilt din Nashville, Tennessee."Vaccin, vaccin, vaccin, vaccin. Te implor, te rog nu ezita", a cântat Parton. Ea a fost vaccinată cu serul de la Moderna.Parton a contribuit la finanţarea vaccinului de la Moderna, după ce a donat un milion de dolari către centrul medical al Universităţii Vanderbilt.O parte din banii cântăreței s-au îndreptat către finanțarea unui stadiu incipient de încercare a vaccinului Moderna. În cadrul studiilor, s-a constatat că vaccinul Moderna oferă o protecție de aproape 95% împotriva Covid-19."Sunt suficient de în vârstă şi suficient de inteligentă pentru a face vaccinul", a mai spus cântăreaţa."Vreau să le spun tuturor laşilor să vină şi să se vaccineze", le-a transmis Dolly Parton celor care sunt împotriva vaccinului anti-Covid.